Եվ հիմա ՀՀԿ-ն փակուղու առջեւ է կանգնել, քանի որ ե՛ւ ծրագիրն ընդունելու, ե՛ւ չընդունելու դեպքում էլ արտահերթ ընտրություններն անխուսափելի են, պարզապես ժամկետներն են տարբեր: Եթե ծրագիրն ընդունվի, նվազագույնը մինչեւ այս տարվա վերջ դեռեւս կայուն դիրքերում մնալու ջիգեր գործադրող ՀՀԿ-ն կարող է շունչ քաշել, իսկ ահա տապալման դեպքում ընտրություններն ավելի շուտ կլինեն: Սահմանադրության համաձայն` կառավարության ծրագիրը չընդունելու դեպքում պետք է կրկին տեղի ունենա վարչապետի ընտրություն, եւ երկու անգամ այն տապալելուց հետո, կամ ծրագիրը եւս մեկ անգամ չընդունելուց հետո խորհրդարանը լուծարվելու է, եւ առավելագույնը 45 օր անց տեղի են ունենալու ընտրություններ: Իսկ այդ ընթացքում սեփական թեկնածուով հանդես գալու ռիսկին նրանք չեն դիմի: